《南浦 断渡》
清代·姚燮

荒芦绞岸，听奔沙、攒石激洄流。自昔低墩斜步，春汛此维舟。

奼自一丝丝绿，有蠡窗、坠絮茜裙兜。奈夕阳漂梦，候亭都废，水沜并无鸥。

一例断梁破彴，写江村、无尽画中秋。何处重迎桃叶，横笛月边楼。

便到乱鸦催暝，也无人、立雪拥貂裘。让隔烟堤好，星星枫火漾渔篝。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。